Държавен вестник, бр. 53, 2012 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  53
че нейното изпълнение може да застраши 
суверенитета, сигурността или важен интерес 
на замолената страна, както и ако молбата не 
може да бъде изпълнена в съответствие с наци­
оналното законодателство или международните 
задължения на замолената страна.
(2) Компетентните органи се информират 
писмено в случай на отказ за изпълнение на 
молбата за информация или сътрудничество, 
като излагат причините за отказа.
Г л а в а  І І
КОНКРЕТНИ ФОРМИ НА СЪТРУДНИ­
ЧЕСТВО
Член 7
Противодействие на нелегалния трафик на 
наркотични вещества и прекурсори
В областта на противодействието на не­
легалния трафик на наркотични вещества и 
прекурсори страните в съответствие с нацио­
налното си законодателство и разпоредбите на 
това споразумение:
	 1.	 	 обменят информация и данни за лица, 
които участват в нелегалното производ­
ство, трафик и търговия на наркотични 
вещества и прекурсори; 
	 2.	 	 си предоставят информация за обичайни 
и нови маршрути за транспортиране 
на наркотични вещества и прекурсори, 
за използваните средства и методи за 
тяхното транспортиране, за произхода, 
производството и съхранението им, както 
и за други детайли, свързани с този вид 
престъпления; 
	 3.	 	 предприемат координирани мерки за 
предотвратяване на нелегалното про­
изводство, трафик и търговия на нар­
котични вещества и прекурсори;
	 4. 		 си предоставят образци на наркотични 
вещества и прекурсори; 
	 5.	 	 обменят опит в областта на провеждането 
на оперативни разследвания на нелегал­
но производство, трафик и търговия на 
наркотични вещества и прекурсори и си 
предоставят информация за резултатите 
от проведени такива разследвания; 
	 6.	 	 обменят информация и данни във връзка 
с преминаването на легалната търговия 
с наркотични вещества и прекурсори в 
нелегална в контекста на възможностите 
за противодействие срещу това.
Член 8
Противодействие на трафика на хора и неле­
галната миграция
За пресичане на трафика на хора и неле­
галната миграция страните в съответствие с 
националното си законодателство и разпоред­
бите на това споразумение:
	 1.	 	 си предоставят информация за лица, 
участващи в организирането и/или 
извършването на престъпления от този 
вид, за използваните методи от престъп­
ните групи за организирано нелегално 
превеждане на лица през държавните 
граници, както и за каналите, използ­
вани за нелегална миграция и трафик 
на хора; 
	 2.	 	 си предоставят информация за случаи 
на фалшифициране и използване на 
фалшиви и подправени документи за 
пътуване и престой извън границите на 
страната;
	 3.	 	 обменят аналитични и концептуални 
материали;
	 4.	 	 обменят информация за нормативните 
документи на националното си законо­
дателство за движението и престоя на 
чужденците.
Член 9
Изпращане на офицери за връзка
(1) Страните могат да договорят изпращането 
на офицери за връзка.
(2) Целта на изпращането на офицери за 
връзка е да се засили и подобри процесът на съ­
трудничество между страните, по-конкретно при:
	 1.	 	 обмена на информация за целите на 
предвидените в това споразумение форми 
на полицейско сътрудничество;
	 2. 		 изпълнението на молби за взаимна 
помощ по въпроси на полицейското 
сътрудничество;
	 3. 		 осъществяването на сътрудничество, 
свързано с прилагането на спогодбата 
за обратно приемане;
	 4. 		 предоставянето на информация, необ­
ходима за изпълнение на задълженията 
на компетентните органи, ангажирани с 
превенцията на заплахи за обществения 
ред;
	 5. 		 по линия на задълженията на органите, 
отговарящи за граничното наблюдение.
(3) Офицерът за връзка притежава консулта­
тивни функции за подпомагане на компетент­
ните органи по прилагане на споразумението 
и не е овластен да осъществява независимо 
оперативни мерки и правоохранителна дейност.
Член 10
Сътрудничество в областта на обучението и 
квалификацията
Страните си сътрудничат в областта на 
обучението и квалификацията на служителите, 
по-специално чрез: определяне на лица за кон­
такт, провеждане на консултации, планиране 
и провеждане на съвместни срещи, с оглед 
определяне на общи действия по обучението 
и квалификацията на служителите във връзка 
с прилагането на споразумението.
Член 11
Контролирана доставка
(1) При писмена молба на една от страни­
те другата страна може при разследвания на 
престъпления, за които може да бъде поискана